Tiba asilia ya homoni
Chama cha Endokrini kilitoa taarifa ya msimamo kuwa homoni zinazofanana kibayolojia kimsingi huwa na hatari na faida sawa na molekuli zisizofanana kibayolojia. Chuo cha Marekani ya Madaktari wa Uzazi na Wanajikolojia mnamo Februari 2009 walirudia msimamo wao kutoka Novemba 2005 kuwa hakuna faida za kuthibitika kuhusu usalama au ufanisi wa homoni zinazofanana kibayolojia zilizochanganywa, wala hakuna faida yoyote katika kupima viwango vya homoni katika mate au kupewa dozi ya homoni ya mtu binafsi. Kliniki ya Mayo inasema kwamba hakuna ushahidi kuonyesha kwamba michanganyiko ya famasia ya BRHT ni salama zaidi kuliko homoni badala za kawaida, na kwamba baadhi ya homoni zinazofanana kibayolojia tayari zinapatikana katika bidhaa fulani zilizopitishwa na FDA. Ushirika wa Saratani wa Marekani pia ulisema kuwa homoni "asilia" na "zinazofanana kibayolojia"  husababisha hatari sawa kama tiba badala ya homoni zilizosanisiwa, kama vile ugonjwa wa moyo, kuganda kwa damu, kiharusi na kuongezeka kwa hatari ya kansa ya matiti ikitumiwa kwa muda mrefu.